LV Eiropas Savienības Oficiālais Vēstnesis C 122/4

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas 2003. gada 23. decembra Regulu (EK) Nr. 1/2004 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, pārstrādi un tirdzniecību

(2006/C 122/03)

Atbalsta Nr.: XA 13/2006

Dalībvalsts: Slovēnija

Atbalsta shēmas nosaukums vai individuālā atbalsta saņēmēja uzņēmuma nosaukums: Apdrošināšanas prēmiju līdzfinansējums, apdrošinot kultūraugus, augļus un stādījumus 2006. gada vasarā

Juridiskais pamats: Uredba o sofinanciranje zavarovalnih premij za zavarovanje posevkov in plodov v letu 2006

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Paredzētie izdevumi 2006. gada vasarā ir līdz 500 000 000 SIT ((2 085 940 EUR).

Atbalsta maksimālā intensitāte: Līdzfinansējums līdz 30 % no apdrošināšanas prēmiju izmaksām, apdrošinot kultūras pret krusas, ugunsgrēka un zibens risku

Īstenošanas datums: Īstenošanas datums ir 2006. gada marts

Atbalsts shēmas vai individuālā atbalsta ilgums: Atbalstu var piešķirt līdz 31.12.2006.

Atbalsta mērķis: Atbalsts saskaņā ar Komisijas Regulas (EK) Nr. 1/2004 11. panta noteikumiem — Atbalsts apdrošināšanas prēmiju maksājumam

Piedalīties daļas no apdrošināšanas izdevumu maksājumā ar mērķi rosināt lauksaimniekus apdrošināties pret iespējamiem zaudējumiem dabas katastrofu vai sliktu klimatisko apstākļu rezultātā un tādējādi vienādā mērā uzņemties atbildību par riska kontroli šai nozarē

Nozare: Lauksaimniecība — augkopības produkcija

Piešķīrējas iestādes nosaukums un adrese:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Tīmekļa vietne: http://www.mkgp.gov.si/index.php?id=1037

Atbalsta Nr.: XA 14/06

Dalībvalsts: Apvienotā Karaliste

Reģions: Somerseta (Atbalstu piedāvās Somersetas pašvaldībā, Exmoor nacionālā parka un Blackdown Hills Area of Outstanding Natural Beauty teritorijā)

Atbalsta shēmas nosaukums vai individuālā atbalsta saņēmēja uzņēmuma nosaukums: Food Sector Support Service (Atbalsts pārtikas nozarei) — Somerset FS4

Juridiskais pamats: Sections 4 and 5 of The Regional Development Agencies Act 1998

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

No 2006. gada 1. aprīļa līdz 2007. gada 31. martam: 350 000 GBP

No 2007. gada 1. aprīļa līdz 2007. gada 30. jūnijam: 350 000 GBP

Atbalsta maksimālā intensitāte: 100 %

Īstenošanas datums:

Atbalsta shēmas vai individuālā atbalsta ilgums: Atbalsta shēmas darbību pārtrauks 2007. gada 30. jūnijā. Tiek plānots pagarināt shēmu pēc norādītā termiņa, bet tikai tādā gadījumā, ja izdosies iegūt valsts atbalsta grāmatojumu apstiprināšanu

Atbalsta mērķis: Nozares attīstība

Šā atbalsta mērķis ir sniegt atbalstu MVU, kas darbojas pārtikas ražošanā un apstrādē, galvenokārt lai palielinātu iespējas iekarot savu vietu tirgū.

Atbalstu īsteno saskaņā ar Regulas (EK) Nr. 1/2004 14. pantu. Pie attaisnotajiem izdevumiem pieder:

mācību programmu organizēšanas izmaksas;

konsultāciju pakalpojumi un

izstāžu un gadatirgu organizēšana un līdzdalība tajos (dalības maksa, publikāciju izmaksas un izstāžu telpu īre)

Attiecīgā(-s) nozare(-s): Shēma attiecas uz uzņēmumiem, kas darbojas lauksaimnieciskajā ražošanā, apstrādē un tirdzniecībā. Shēmā ir iesaistītas visas apakšnozares

Piešķīrējas iestādes nosaukums un adrese:

Somerset County Council The Fire Station George Street Glastonbury Somerset TA10 9PR United Kingdom

Organizācija, kas īsteno shēmu:

Somerset Food Links The Old Town Hall Bow Street Langport Somerset TA10 9PR United Kingdom

Tīmekļa vietne: http://www.somerset.foodlinks.org.uk

Klikšķiniet uz “Project Areas”, un tad uz “Food Sector Support Service — Somerset (FS4)”.

Informācija atrodama arī Apvienotās Karalistes centrālajā tīmekļa vietnē, kurā iekļautas valsts lauksaimniecības atbalsta shēmas, uz kurām attiecas izņēmuma noteikumi

( www.defra.gov.uk/farm/state-aid/setup/exist-exempt.htm).

Klikšķiniet uz “Food Sector Support Service — Somerset FS4”

Cita informācija: Shēma attieksies arī dažiem uzņēmumiem, kas nedarbojas lauksaimniecības nozarē. Atbalstu uzņēmumiem, kas nenodarbojas ar lauksaimniecību, izmaksās saskaņā ar Komisijas Regulu (EK) Nr. 69/2001

Atbalsta saņēmēji nevarēs izvēlēties pakalpojumu sniedzēju. Pakalpojumu sniedzējs būs Somerset Food Links, ko atbilstīgi Regulas (EK) Nr. 1/2004 14. panta 5. punktam izvēlējās konkursa kārtībā saskaņā ar tirgus principiem

Atbalsta Nr.: XA 15/06

Dalībvalsts: Apvienotā Karaliste

Reģions: Anglija

Atbalsta shēmas nosaukums vai individuālā atbalsta saņēmēja uzņēmuma nosaukums: Anglijas iniciatīva par sateces ziņā nekaitīgu lauksaimniecību 2006—2007 (England Catchment Sensitive Farming Delivery Initiative 2006—2007 — ECSFDI)

Juridiskais pamats: This is a non-statutory service, participation in which is voluntary. The Agriculture Act 1986 (section 1) provides the legal base for the provision by Government of advice in connection with any agricultural activity.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

No 2006. gada 1. aprīļa līdz 2007. gada 31. martam — 10 miljoni GBP

No 2007. gada 1. aprīļa līdz 2007. gada 30. jūnijam — 3,75 miljoni GBP

Iniciatīva tiks pārtraukta 2007. gada 30. jūnijā. Taču, ievērojot valsts atbalsta grāmatojumu apstiprināšanu, Defra plāno pagarināt iniciatīvas termiņu līdz 2008. gada 31. martam. Šim papildu laikposmam jau ir piešķirti 11,25 miljoni £

Atbalsta maksimālā intensitāte: 100 %

Īstenošanas datums: Jaunā programma sāksies 2006. gada 1. aprīlī

Atbalsta shēmas vai individuālā atbalsta ilgums: Līdz 2007. gada 30. jūnijam

Atbalsta mērķis: Vides aizsardzība. ECSFDI mērķis ir informēt par lauksaimniecības radītu izkliedētu ūdens piesārņojumu un stimulēt lauksaimniekus brīvprātīgi un savlaicīgi rīkoties, lai risinātu šo problēmu četrdesmit prioritārās teritorijās. Pasākums sniegs ieguldījumu valsts un starptautisku vides mērķu sasniegšanā, jo īpaši saistībā ar Ūdens pamatdirektīvu.

Attiecīgās izmaksas ir konsultācijas par izkliedētā ūdens piesārņojuma samazināšanu. Šo atbalstu piešķirs atbilstīgi Regulas (EK) Nr.1/2004 14. pantam un izdevumus par konsultāciju pakalpojumiem uzskatīs par attaisnotiem izdevumiem

Attiecīgās nozares: ECSFDI saņēmēji darbosies tikai lauksaimniecības produktu ražošanas nozarē. Shēma attieksies uz visām apakšnozarēm

Piešķīrējas iestādes nosaukums un adrese:

Department for Environment, Food and Rural Affairs: Defra Water Quality Division 3/8 Whitehall Place London SW1A 2HH United Kingdom

Defra deleģē pārvaldi Lauku

Rural Development Service (Natural England partnership) and Environment Agency: RDS — Farm Advice Unit Eastbrook Shaftesbury Road Cambridge CB2 2DR United Kingdom

Tīmekļa vietne: Sīkāka informācija par ECSFDI un plašāku CSF programmu, kā arī pilns dokumenta teksts atrodams

www.defra.gov.uk/farm/environment/water

klikšķiniet uz valsts atbalsta saites šīs lapas kreisajā pusē.

Cita informācija: Atbalsta saņēmēji nevarēs izvēlēties pakalpojumu sniedzēju. Pakalpojumu sniegs Natural England, Apvienotās Karalistes valdības izpildaģentūra.

Parakstīts un datēts Vides aizsardzības, pārtikas jautājumu un reģionālo lietu departamenta vārdā (Apvienotās Karalistes kompetentā iestāde)

Stephen Anderson

Agricultural State Aid Team Leader

Defra

8E9 Millbank

17 Smith Square

London SW1P 3JR

United Kingdom

Atbalsta Nr.: XA 16/2006

Dalībvalsts: Francija

Departaments: Hēra (Hérault)

Atbalsta shēmas nosaukums: Atbalsts materiāliem ieguldījumiem, kas nodrošina produktu izsekojamību

Juridiskais pamats:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibération du Conseil général de l'Hérault votée le 15 décembre 2005

Saskaņā ar atbalsta shēmu plānotie gada izdevumi: 70 000 EUR

Atbalsta maksimālā intensitāte: Atbalsts būs subsīdiju veidā ar likmi 40 % no attaisnoto ieguldījumu summas, neieskaitot nodokļus. Attaisnoto ieguldījumu maksimālā summa parasti ir 15 000 EUR. Bet gadījumā, ja vienam no lauksaimniecības kooperatīviem ir divas ražotnes, tā ir 30 000 EUR

Atbalsta shēmas īstenošanas datums un ilgums: Līdz 2006. gada 31. decembrim

Atbalsta mērķis: Šis pasākums ir ar N 234/2002 apstiprinātā pasākuma turpinājums, kas aptver visas lauksaimniecības produktu ražošanas, pārstrādes un tirdzniecības nozares. Šis pasākums ir saskaņā ar Komisijas 2003. gada 23. decembra Regulas (EK) Nr. 1/2004 4. panta 3.a) un 3.c) punktu un tā mērķis ir uzlabot pārtikas produktu kvalitāti un drošību. Programma ļaus finansēt šādus ieguldījumus pārskatāmības nodrošināšanai:

programmatūru (piemēram, ĢIS), izņemot to, kas vajadzīga biroja elektroniskajam aprīkojumam

datorus, izņemot parasto pārvaldes programmatūru.

Attiecīgās nozares: Visi Hēras lauksaimniecības kooperatīvi visās lauksaimniecības produktu ražošanas, pārstrādes un tirdzniecības nozarēs.

Piešķīrējas iestādes nosaukums un adrese:

Monsieur le Président du Conseil général de l'Hérault 1000, rue d'Alco F-34000 Montpellier

Tīmekļa vietne: Šis atbalsts ir publicēts Hēras (Hérault) departamenta tīmekļa vietnē. http://www.cg34.fr., lai to atrastu, sekojiet šādiem norādījumiem:

economie/agriculture/productions/viticulture/en savoir plus: aides aux coopératives agricoles.

XA numurs: XA 18/2006

Dalībvalsts: Spānija

Reģions: Katalonija

Atbalsta shēmas nosaukums vai individuālā atbalsta saņēmēja uzņēmuma nosaukums: Lauku saimniecību vispārējo līgumu eksperimentālais plāns (Plan piloto de los contratos globales de explotación)

Juridiskais pamats: Orden ARP/307/2005, de 7 de julio, por la que se aprueban las bases reguladoras del plan piloto de los contratos globales de explotación, y se convocan los correspondientes al año 2005.

Orden ARP/405/2005, de 13 de octubre, por la cual se modifican las bases reguladoras del plan piloto de los contratos globales de explotación aprobados por la Orden ARP/307/2005, de 7 de julio (DOGC núm. 4494, de 21.10.2005, pág. 33529)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Plānotie gada izdevumi ir 2 200 000 EUR

Atbalsta maksimālā intensitāte:

— ieguldījumi lauku saimniecībās — maksimālā intensitāte 50 % no ieguldījuma, maksimālā summa 180 000 EUR

— lauku ēku pārvietošana sabiedrības interesēs — maksimālā intensitāte ir šāda: — ja pārvietošana notiek bez labiekārtošanas, atbalsts var sasniegt 100 % — ja līdz ar pārvietošanu notiek labiekārtošana, atbalsta intensitāte atkarībā no tā, vai saimniecība atrodas mazāk labvēlīgā apvidū vai nē, ir līdz 40 % vai līdz 50 % lauksaimniekam un līdz 45 % vai līdz 55 % jaunajam lauksaimniekam — ja līdz ar pārvietošanu notiek ražošanas jaudas palielinājums, atbalsta intensitāte atkarībā no tā, vai saimniecība atrodas mazāk labvēlīgā apvidū vai nē, ir līdz 40 % vai līdz 50 % lauksaimniekam un līdz 45 % vai līdz 55 % jaunajam lauksaimniekam

— atbalsts jauniem lauksaimniekiem darbības uzsākšanai — maksimālā intensitāte 50 000 EUR

— lauksaimniecības produkcijas apdrošināšana — maksimālā intensitāte 70 % no maksas par apdrošināšanas polisi

— īpašas tehniskas konsultācijas — maksimālā intensitāte 1 500 EUR

— pārtikas kvalitātes uzlabošana — maksimālā intensitāte 100 % pirmajā gadā un 80 % otrajā gadā

— ieguldījumi vides, higiēnas un dzīvnieku labturības aizsardzībā un uzlabošanā — maksimālā intensitāte 65 % no ieguldījuma, maksimālā summa 20 000 EUR

— ieguldījumi ainavas saglabāšanā — maksimālā intensitāte 90 % no ieguldījuma, maksimālā summa 20 000 EUR

— lauksaimniecības produktu pārstrāde un tirdzniecība — maksimālā intensitāte 30 % no ieguldījuma, maksimālā summa 100 000 EUR

— lauksaimniecības darbību dažādošana — maksimālā intensitāte 35 % no ieguldījuma, maksimālā summa 60 000 EUR

— darbaspēka aizvietošanas pakalpojumi uz noteiktu laiku — maksimālā intensitāte 70 % no pakalpojuma kopējām izmaksām, maksimālā summa 46 dienā EUR

— ieguldījumi mājokļa uzlabošanā — maksimālā intensitāte 20 % no ieguldījuma, maksimālā summa 9 000 EUR

Īstenošanas datums:

Atbalsta shēmas vai individuālā atbalsta ilgums:

Atbalsta mērķis: Ieguldījumi lauku saimniecībās (4. pants). Atbalstu piešķir par ieguldījumiem, kuru mērķi ir šādi:

uzlabot lauksaimnieku un saimniecībās nodarbināto strādnieku dzīves un darba apstākļus. Minētos ieguldījumus izmantos lauksaimniecības prakses un ar lauku saimniecībām saistīto darbību uzlabošanai,

uzlabot ražojumu kvalitāti un ražošanas vadību saskaņā ar tirgus vajadzībām un attiecīgā gadījumā atbilstīgi Kopienas kvalitātes noteikumu prasībām, kā arī lauksaimniecības darbību dažādošanas nolūkā, veicot ieguldījumus, kas paredzēti attiecīgās lauku saimniecības produktu šķirošanai, uzglabāšanai, ražošanai, pārstrādei un tirdzniecībai,

pielāgot lauku saimniecības, lai samazinātu ražošanas izmaksas, taupītu enerģiju un ūdeni vai ieviestu jaunas tehnoloģijas, tostarp informātikas un elektronisko sakaru tehnoloģijas,

panākt atbilstību obligātajām vides, higiēnas un dzīvnieku labturības prasībām, kas noteiktas nesen (stājušās spēkā viena gada laikā pirms pieteikuma iesniegšanas),

uzlabot higiēnas apstākļus lopkopības saimniecībās un dzīvnieku labturību, aizsargāt un uzlabot augsni, augu segu un vidi.

Turpmāk minētie pasākumi nav uzskatāmi par ieguldījumiem, par ko var piešķirt atbalstu:

zemes iegāde, izņemot gadījumus, kas paredzēti Karaļa 2001. gada 8. jūnija dekrēta 613/2001 16. pantā,

mašīnu un visa veida darbarīku iegāde, izņemot gadījumus, kad notiek pirmā iegāde vai saimniecības teritorijas paplašināšana vai ražošanas pārorientācija, un šāda iegāde ir nepieciešama saimniecības rentabilitātes nodrošināšanai,

uzņēmējdarbības dažādošana, izmantojot lauku tūrismu, medniecības un amatniecības darbības,

transportlīdzekļu iegāde,

ražošanas tiesību iegāde,

pasākumi, kuru mērķis ir vienkārši aizstāt, pārvietot vai atjaunot saimniecības priekšmetus,

ieguldījumi un ražošanas nozares, uz ko attiecas Karaļa 2001. gada 8. jūnija dekrēta 613/2001 I pielikuma 4. daļā noteiktie ierobežojumi.

Lauku ēku pārvietošana sabiedrības interesēs (6. pants). Par attaisnotām izmaksām uzskata pārvietošanas izraisītās izmaksas (demontāža, pārvešana un uzcelšana no jauna).

Atbalsts jauniem lauksaimniekiem darbības uzsākšanai (8. pants). Attaisnotās izmaksas ir ieguldījumi, kuru mērķis ir palīdzība attiecībā uz visām izmaksām, kas saistītas ar jauno lauksaimnieku darbības uzsākšanu, lai veicinātu to, ka jaunie lauksaimnieki pirmo reizi iegūst īpašumtiesības uz lauku saimniecībām, kuras kļūs prioritāras.

Lauksaimniecības produkcijas apdrošināšana (11. pants). Ar šo atbalstu veicina lauksaimniecības apdrošināšanas izmantošanu Katalonijā, ko īsteno saskaņā ar kombinētās lauksaimniecības apdrošināšanas gada plāniem, kurus apstiprinājusi centrālā administrācija.

Īpašas tehniskas konsultācijas (14. pants). Ar šo atbalstu veicina īpašus konsultāciju pakalpojumus, kas pielāgoti katras saimniecības ražošanas jomām.

Pārtikas kvalitātes uzlabošana (13. pants). Ar šo atbalstu veicina kvalitatīvu lauksaimniecības produktu izstrādi, iedalot tos pēc izcelsmes vai ražošanas metodes. Atbalstu, arvien samazinot, piešķir par izmaksām, kas saistītas ar reģistrāciju vai gada kvotām pirmo 5 gadu laikā un maksājamas attiecīgajai regulatīvajai padomei, vai par sertifikācijas izmaksām, ja tiek piešķirta “Marca Q”.

Ieguldījumi vides, higiēnas un dzīvnieku labturības aizsardzībā un uzlabošanā (4. panta 3. punkta d) apakšpunkts). Ar šo atbalstu veicina ieguldījumus, ar ko sedz izmaksu pieaugumu, kuru izraisa vides aizsardzība un uzlabošana, higiēnas apstākļu uzlabošana lopkopības saimniecībās vai dzīvnieku labturības veicināšana. Attaisnotās izmaksas ir ieguldījumi, kuru mērķis ir:

panākt atbilstību obligātajām vides, higiēnas un dzīvnieku labturības prasībām, kas noteiktas nesen (stājušās spēkā viena gada laikā pirms pieteikuma iesniegšanas),

uzlabot higiēnas apstākļus lopkopības saimniecībās un dzīvnieku labturību, aizsargāt un uzlabot augsni, augu segu un vidi.

Ieguldījumi ainavas saglabāšanā (5. pants). Ar šo atbalstu veicina ieguldījumus, kuru mērķis ir kultūrvēsturiskā mantojuma, piemēram, arheoloģijas vai vēstures objektu, saglabāšana. Attaisnotās izmaksas rada šādu pasākumu īstenošana:

ainavas kritēriju ievērošana, uzlabojot vai būvējot lauksaimniecības ēkas un iekārtas,

tradicionālo lauksaimniecības ēku saglabāšana un uzturēšana,

slikti saglabājušos sausā krāvuma akmens sienu pilnīga atjaunošana,

saimniecības apkārtnes uzturēšana, saglabājot augāju saimniecības nomalēs, žogus un nelielus, nodalītus meža apgabalus,

koku stādīšana, lai iekļautu ainavā un/vai noslēptu ēkas, kas ietekmē ainavu

iežogošanas sistēmas nomaiņa vai harmoniska iekļaušana ainavā,

neatļautu atkritumu izgāztuvju tīrīšana,

konteineru un citu uzkrītošu objektu pārvietošana vai uzlabošana,

bīstamā stāvoklī esošu vai neizmantotu būvju atjaunošana, aizstāšana vai pakāpeniska nojaukšana,

atbalstu var piešķirt arī par citiem ieguldījumiem, kas neietilpst iepriekš minētajos pasākumos, ja tie atbilst atbalsta mērķim saskaņā ar kritērijiem, ko noteikusi iestāde, kas atbild par iesniegto pieteikumu novērtēšanu

Lauksaimniecības produktu pārstrāde un tirdzniecība (7. pants). Ar šo atbalstu veicina konkurētspējas un pievienotās vērtības palielināšanos, veicot ieguldījumus lauksaimniecības produktu pārstrādes un tirdzniecības nozarēs. Attaisnotās izmaksas ir nekustamā īpašuma celtniecība un iegāde, izņemot zemes gabalu iegādi, jaunu iekārtu un aprīkojuma pirkšana.

Lauksaimniecības darbību dažādošana (4. panta 3. punkta e) apakšpunkts). Ar šo atbalstu veicina alternatīvas uzņēmējdarbības iespējas lauku saimniecībās, lauku tūrisma un ar pārtikas ražošanu nesaistītas amatniecības attīstību lauku vidē, lai šīs darbības būtu kā papildu ienākumu avots līdztekus ienākumiem no lauksaimniecības. Attaisnotās izmaksas ir:

nekustamā īpašuma celtniecība, iegāde vai labiekārtošana,

jaunu iekārtu un aprīkojuma pirkšana vai pirkšana uz nomaksu, tostarp datoru programmatūras iegāde,

vispārējas izmaksas, nepārsniedzot 12 % no iepriekš minētajiem izdevumiem

Darbaspēka aizvietošanas pakalpojumi uz noteiktu laiku (14. panta 2. punkta b) apakšpunkts). Ar šo atbalstu veicina darba un dzīves kvalitātes uzlabošanu lauksaimniekiem, kuru galvenā nodarbošanās ir lauksaimniecības darbības, nodrošinot pakalpojumus saimniecības īpašnieka vai darbinieku aizvietošanai slimības vai maternitātes gadījumā un brīvdienu vai nedēļas atvaļinājuma laikā.

Ieguldījumi mājokļa uzlabošanā (4. pants). Ar šo atbalstu veicina ieguldījumus lauksaimnieka pastāvīgajā dzīvesvietā, ja šāds mājoklis ir saistīts ar telpām, kas vajadzīgas lauksaimniecības darbību vai papildu darbību veikšanai, un atrodas lauku apdzīvotajā vietā ar mazāk nekā 3 000 iedzīvotājiem vai vietā, kur nenotiek urbanizācija

Attiecīgā(-ās) nozare(-es): (Atbalsta shēma attiecas uz visām lauksaimniecības apakšnozarēm, kā arī uz ražošanu, pārstrādi un tirdzniecību.

Piešķīrējas iestādes nosaukums un adrese:

Departament d'Agricultura, Ramaderia i Pesca Generalitat de Catalunya Gran Via de les Corts Catalanes 612-614 E-08007 Barcelona

Tīmekļa vietne: https://www.gencat.net/diari_c/4424/05186151.htm

Cita informācija: Atbalsta saņēmēji ir uzņēmumi, kas ir mazie un vidējie uzņēmumi saskaņā ar definīciju, kas izklāstīta I pielikumā Komisijas 2001. gada 12. janvāra Regulā (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem, kurā grozījumi izdarīti ar Komisijas 2004. gada 25. februāra Regulu (EK) Nr. 364/2004